F’Novembru t-turisti li ġew Malta għall-ewwel darba qabżu l-100,000. Fl-ewwel 11-il xahar tas-sena, iċ-ċifra tat-turisti f’Malta kienet diġa’ qabżet 1,500,000. L-Uffiċju Nazzjonali tal-Istatistika qal li f’Novembru ta’ din is-sena, ġew aktar minn 12,700 turist aktar milli ġew f’Novembru tas-sena l-oħra, żieda ta’ 14.5 fil-mija. L-NSO qal li l-iljieli li qattgħu f’Malta żdiedu b’14.7 fil-mija. Miċ-ċifri tat-turisti joħrog li kważi 66,000 tat-turist ġew Malta għall-ewwel darba, waqt li 34,000 qalu li din ma kienitx l-ewwel zjara tagħhom f’Malta. Skont l-NSO, in-nefqa tat-turisti f’Malta żdiedet bi 11 fil-mija fuq Novembru tas-sena l-oħra bin-nefqa totali tagħhom tilħaq €77 miljun u fl-ewwel 11-il xahar tas-sena, n-nefqa tat-turisti f’Malta stmata li laħqet €1.400 miljun . Ras għal ras kull turist jonfoq ftit aktar minn€900.